kardosdrur/scandi-wiki huggingface dataset:
Roskilde Vikings Rugby Klub

Roskilde Vikings Rugby Klub er en dansk rugbyklub, der er hjemmehørende i Roskilde.

Roskilde Vikings Rugby Klub blev startet den 22. august 2010 af Kenneth Nielsen. Ca. 15 herrespillere deltog i den første træning. Der har tidligere været en rugby klub i Roskilde, men der findes ingen viden om denne klub.

Klubben blev etableret som en del af Vor Frue Idrætsforening (VFI) da faciliteterne ikke blev udnyttet fuldt ud. Kenneth Nielsen havde stiftet bekendtskab med rugby som udvekslingsstudent i Perth i Australien i 1995, og så sporten som en mulighed for at øge medlemstallet. 

Bestyrelsen i VFI var meget støttende, og accepterede indkøb af det nødvendige udstyr og er forsat vært for de sportslige aktiviteter, mens Roskilde Vikings Rugby Klub holder fokus på at promovere sporten og skaffe midler hertil.

Siden 2010 med opstart af et herrehold er medlemstallet steget stille og roligt. Blandt andet grundet opstart af børne- & ungdomsrugby i 2016 og senere med et kvindehold i 2019.

Hæder: 

Vikings mænd: 

Scandinavian 7s 2016 Bowl vindere.

Vikings ungdom:

Fritz Feyerherm Turnering i Berlin 2018. Roskilde Vikings & Dragør Rugby Klub (U14).1. plads.

Fritz Feyerherm Turnering i Berlin 2018, Berlin 2018. Roskilde Vikings & Dragør Rugby Klub (U12). 2. plads.

Dansk B&U Mesterskab 2019. Roskilde Vikings & Dragør Rugby Klub (U14). 3. plads.

Rugbyklubber i Danmark
Vikings Rugby Klub
Vejle Musikteater

Vejle Musikteater blev indviet i 1993. 

Teatret er bygget som et klassisk west-end teater med to hovedbalkoner og to sidebalkoner. 

Teatret har to sale: Store Sal med 1134 stole, der har faciliteter til at spille alle store forestillinger og Jacob Gadesalen, som er en konference- og koncertsal med kapacitet op til 300 personer .

Vejle Musikteater huser både smalle forestillinger, amatørteater, store musicalopsætninger samt koncerter og stand-up comedy.

Teatret ligger placeret ved Byparken i Vejles bymidte.

Reference

Teatre i Danmark
Musikteateryg
Etableret i 1993
Benny Hill

Alfred Hawthorn Hill (21. januar 1924 i Southampton, Hampshire – 20. april 1992 i Teddington, London) var en engelsk komiker og skuespiller, bedre kendt som Benny Hill – en af 1970'ernes mest populære komikere. Fjernsynsprogrammet The Benny Hill Show modtog flere udmærkelser og havde i en årrække store seertal over hele verden.

Benny Hill var særlig kendt for sin slapstick-humor, der tydeligvis var inspireret af Charlie Chaplin. Et fast afslutningsindslag i showene var en løbende Hill, der i under hurtig afspilning blev forfulgt af unge, smukke kvinder. Hills tekster og parodier er et studie i brug af underfundig, dobbeltbundet ironi. Monologerne og sketcherne (som han i udbredt grad selv skrev) er fyldt med allegorier og tvetydige henvisninger, humoren er altid understøttet af hans særegne ansigtsmimik.

Referencer

Eksterne henvisninger 
 

 
 

Komikere fra England
Skuespillere fra England
Personer fra Southampton
CBS Sport Rugby

CBS Sport Rugby er en dansk rugbyklub, der er hjemmehørende på CBS i København.

Rugbyklubber i Danmark
Sportsklubber i København
Randers Rugby Club

Randers Rugby Club er en dansk rugbyklub, der er hjemmehørende i Randers. I 2013 vandt Randers Raiders divisionen.

Rugbyklubber i Danmark
Rugby Club
Rugby Club Odense

Rugby Club Odense er en dansk rugbyklub, der er hjemmehørende i Odense. Klubben er rugbyafdelingen af Holluf Pile og Tornbjerg Idrætsforeningen. Holdet består af 3 hold et damehold, et herrehold og et ungdomshold

Odense
Sportsklubber i Odense
Esbjerg Rugby Klub

Esbjerg Rugby Klub er en dansk rugbyklub, der er hjemmehørende i Esbjerg. Klubben blev grundlagt i 1986.

Rugbyklubber i Danmark
Rugby Klub
Lars Abild

Lars Abild er en dansk freelancejournalist, der mest af alt er kendt for sin kritiske tilgang til DSB.

Han har lavet oplæg og research til dokumentarudsendelser for DR, om blandt andet Roskilde Bank. Lars Abild var involveret i DSB/Waterfront-sagen og konflikten mellem Bios og Falck.

Kilder og henvisninger 

Journalister fra Danmark
Journalister ved Berlingske
Tjek fødselsår
Copenhagen Wolves RFC

Copenhagen Wolves RFC er en dansk rugbyklub, der er hjemmehørende i København. Klubben er en del af Pan Idræt.

Rugby i Pan Idræt foregår i dag i Pan Rugby RFC

Rugbyklubber i Danmark
Sportsklubber i København
Benjamin Jamieson

Benjamin Jamieson (født 15. marts 1874, død 3. december 1915) var en canadisk lacrossespiller, som deltog i OL 1904 i St. Louis.

Jamieson begyndte først at spille lacrosse, da han var midt i tyverne, men han blev snart en kendt spiller i Manitoba. Han spillede først for Winnipeg Victorias, men skiftede senere til Shamrock Lacrosse Club, med hvilken han var med til at vinde provinsmesterskabet i 1903. 

Han kom med til OL 1904 i St. Louis, idet Shamrock repræsenterede Canada. Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

I sit civile liv var Jamieson konduktør ved Canadian Pacific Railway. I august 1905 forsøgte han at lægge sig mellem parterne i et gadeslagsmål, men det betød, at han blev ramt af knivstik flere steder i kroppen. Han overlevede, men var ret svækket og døde ti år senere.

Referencer

Eksterne henvisninger 
 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
Everlast (firma)

Everlast er en amerikansk brand, der produceres, designer, reklamere samt licitere af deres brand til andre producere, dens brand og  produkt bruges indenfor boksning, fitness og andre kampsporter som MMA.

Everlast's brand er at finde i 101 lande og har også 88 producenter rundt om i verden, der producerer mærket på licens.

Historie
Everlast blev grundlagt 1910 i den amerikanske by Bronx af den 17-årige Jacob Golomb. Jacob var søn af en skrædder og en ivrig svømmer, men var ikke tilfreds med datidens svømmedragter, som kun holdt igennem én sæson. Derfor etablerede han svømmedragtmærket Everlast, som han garanterede ville holde året ud.

De følgende år ændrede Jacob Golomb virksomheden til en mindre butik, der forhandlede sportsudstyr. I 1917 henvendte en ung bokser, ved navn Jack Dempsey sig til Jacob Golomb og forespurgte, om han kunne designe et par beskyttende boksehandsker, som kunne holde til mere end 15 intense boksetræninger. Sådan nogle fik Jacob produceret til Jack Dempsey, der i 1919 vandt verdensmesterskabet i sværvægt med Everlast-handsker.

Eksterne links 
 Everlasts hjemmeside 

Beklædningsvirksomheder fra USA
Sportsudstyrsproducenter fra USA
Hilliard Lyle

Hilliard Lyle (født 21. december 1879, død 21. maj 1931) var en canadisk lacrossespillerx som deltog i OL 1904 i St. Louis.

Lyle var født i Ontario, men boede i en periode i Winnipeg, hvorfra han arbejdede som handelsrejsende. Han var også aktiv i lokale lacrosseklubber. Han var ikke med på Shamrock Lacrosse Team, der vandt provinsmesterskabet i 1903, men kom ikke desto mindre med holdet til OL 1904. Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Ved første verdenskrigs udbrud meldte han sig til en Winnipeg-baseret bataljon og kom til at kæmpe i Frankrig, hvor han steg i graderne, til han blev løjtnant. Efter krigen fortsatte han som handelsrejsende, inden han grundlagde en købmandsbutik i Alberta. Efter år med familiemæssige konflikter skød han i 1931 sin kone og umiddelbart herefter også sig selv.

Referencer

Eksterne henvisninger 
 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
William Brennaugh

William Thomas Edmund "Billy" Brennagh (født 13. august 1877, død 23. oktober 1934) var en canadisk lacrossespiller, som deltog OL 1904 i St. Louis.

Brennagh var født i England, men rejste til Canada som ung, og her begyndte han sammen med sine tre brødre at spille lacrosse. Han kom til at spille for Shamrock Lacrosse i Winnipeg med hvilken, han var med til at vinde provinsmesterskabet i 1903, og han var med dette hold til OL 1904 i St. Louis.

Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.
 
Brennagh var maskinarbejder og flyttede til Port Arthur, Ontario, for at arbejde i dette fag. Han spillede i en periode lacrosse for det lokale hold der.

Referencer

Eksterne henvisninger 
 http://www.sports-reference.com/olympics/athletes/br/billy-brennagh-1.html 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
Rudolf von Alt

Rudolf von Alt (28. august 1812 i Wien – 12. marts 1905 sammesteds) var en østrigsk maler.

Liv 
Rudolf von Alt var søn af maleren og litografen Jakob Alt, og hans yngre bror Franz Alt var ligeledes maler. Rudolf von Alt stod i lære i faderens værksted, hvor han allerede som barn kolorerede faderens litografier.

1825 til 1832 blev han uddannet på Wien Kunstakademi. Han foretog flere rejser med sin far, hvor de også sammen malede, og højdepunktet i dette samarbejde var de såkaldte kukkassebilleder til den senere kejser Ferdinand I.

På en studierejse til Italien i 1835 mødte Alt maleren Moritz von Schwind og den bayriske konge Ludwig I. Han foretog endvidere studierejser til Krim i 1863, til Tyskland i 1864 og 1867 igen til Italien. I 1841 blev han gift med Hermine Oswald, som døde 2 år efter i 1843. 1846 giftede han sig med Berta Malitschek.

1867 blev han medlem af Akademie der Künste i Berlin og i 1879 blev han professor på Wien Kunstakademi. Han var aktiv i en høj alder, og medgrundlægger af Wiener Secession i 1897.

Kunsten 
Rudolf von Alt var en meget flittig kunstner, der havde en stor teknisk dygtighed, og udførte over ettusinde landskabs- og arkitekturbilleder. Billederne har en nøjagtig topografi, og med en stemningsfuld atmosfære fastholder de motiver af datidens Østrig. I 1874 fremstillede han en suite af billeder af wienske bygninger for den østrigske regering.

Han havde en bemærkelsesværdig evne til udtrykke naturens detaljer i sine billeder, hvor han med autensitet gengav farvetoner i himmel og vegetation. Han viste interessante vinkler af arkitektur, og han valgte ofte at male hverdagsobjekter. Alt har også malet mange portrætter. Vandfarven var hans hovedmedium; men han har også malet i olie og var en fortrinlig tegner og litograf; der findes en snes originalraderinger fra hans hånd.

Litteratur og kilder 
 Thieme og Becker, Allgemeines Lexikon der Bildenden Künstler, Bind I, side 339—45.
 Rudolf von Alt: Briefe. Heidrich, Wien 1922.
 Klaus Albrecht Schröder, Maria Luise Sternath: Rudolf von Alt 1812-1905. Brandstätter, Wien 2005, . (Udstillingskatalog, Ausstellung Rudolf von Alt, Albertina, 9. September 2005–27. November 2005).
 Marianne Hussl-Hörmann: Rudolf von Alt. Die Ölgemälde. Werkverzeichnis. Brandstätter, Wien 2011, .
 Ludwig Hevesi: Rudolf von Alt. Sein Leben und sein Werk. Astoria-Verlag, Wien 1911.
 [Walter Koschatzky: Rudolf von Alt. Böhlau, Wien 2001, .
 Walter Koschatzky: Wiener Ansichten. Erinnerungen an Wien. Brandstätter, Wien 1986, .
 Margarete Braun-Ronsdorf: Alt, Rudolf von.  Fra: Neue Deutsche Biographie, Band 1, Duncker & Humblot, Berlin 1953, S. 206 f
 

Malere fra Østrig
Personer fra Wien
Landskabsmalere
Albert Venn

Albert H. Venn (24. september 1867 - 6. august 1908) var en amerikansk lacrosse-spiller som deltog OL 1904 i St. Louis.

Venn vandt en sølvmedalje i lacrosse under OL 1904 i St. Louis. Han var med på det amerikanske lacrossehold St. Louis Amateur Athletic Association som kom på en andenplads i konkurrencen i lacrosse.

Eksterne henvisninger 
 http://www.sports-reference.com/olympics/athletes/ve/albert-venn-1.html 

Lacrossespillere fra USA
Medaljevindere ved sommer-OL 1904
Olympiske sølvmedaljevindere fra USA
Frank Dixon

Francis Joseph "Frank" Dixon (født 1. april 1878, død 29. november 1932) var en canadisk lacrossespiller, som deltog OL 1908 i London.

Dixon, som spillede målmand, blev olympisk mester i lacrosse under OL 1908 i London. Han var med på det canadiske lacrossehold, som vandt konkurrencen. Tre hold var tilmeldt, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne.

Referencer

Eksterne henvisninger 
 http://www.sports-reference.com/olympics/athletes/di/frank-dixon-1.html 

Lacrossespillere fra Canada
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
Sport i Edo perioden



Konkurrenceformer af civil art

Sumo 
Japansk brydning - som startede som er frugtbarhedsritual

Kemari 
Boldspil for den japanske overklasse

Dakyu 
Boldspil til hest - som har ligheder med Lacross og Polo

Chikaraishi 
Vægtløftningskonkurrencer med sten

Referencer

Eksterne links 
ogasawara-ryu.gr.jp

Japansk kampsport
Ladugårdslandsviken

Ladugårdslandsviken er en vig af Saltsjön i det centrale Stockholm som begrænses af Blasieholmen og Skeppsholmen i sydvest, Södra Djurgården mod øst og  Strandvägen mod nord. Fortsættelsen mod vest er Nybroviken og  mod øst Djurgårdsbrunnsviken. 

Navnet kommer af  Ladugårdslandet som Östermalm tidligere blev kaldt på grund af at der fandtes fire kongsgårde/ladegård her: Medelby, Kaknäs, Unnanrör og Vädla. I dag er det kun navnet Kaknäs som stadig findes. Ladugårdslandet gav også Strandvägens forgænger sit navn, den hed før 1885 Ladugårdslands Strandgata. På Petrus Tillaeus kort fra 1731 findes betegnelsen Ladugårdslands Wÿken og inkluderer da hele Djurgårdsbrunnsviken. På Charta öfwer Stockholm fra 1751 er navnet Ladugårdslands Wiken indskrevet.

Den inderste del af Ladugårdslandsviken mod vest var afgrænset med en bro, Ladugårds Lands Bron, fra Packare Torgs Wiken. Den blev opfyldt i 1800-tallet og udgør i dag Nybroplan og Berzelii park.

Farvande i Sverige
Stockholms geografi
Johnson Parker-Smith

Johnson Parker-Smith (1882 - 13. juli 1926) var en britisk lacrosse-spiller som deltog OL 1908 i London.

Parker-Smith vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 

Lacrossespillere fra Storbritannien
Medaljevindere ved sommer-OL 1908
Olympiske sølvmedaljevindere fra Storbritannien
Mies van der Rohe-prisen

Mies van der Rohe-prisen (Den Europæiske Unions Pris for Samtidig Arkitetkur) er en pris som uddeles hvert andet år af EU og Fundació Mies van der Rohe, Barcelona, 'for at anerkende og belønne kvalitets arkitetonisk produktion i Europa. Prisen blev oprettet i 1987 som et lige partnerskab mellem Europa-Kommissionen, Europa-Parlamentet og Fundació Mies van der Rohe, Barcelona. Konkurrencen er åben for alle bygningsværker som er afsluttet indenfor den to-årige periode før prisen uddeles. Prisen er opkaldt efter Ludwig Mies van der Rohe.

Prisvindere

Noter

Eksterne links
Officiel hjemmeside 

Arkitekturpriser
Etableret i 1987
Christopher Poul Beenfeldt

Christopher Poul Beenfeldt (død 5. november 1750) var en dansk officer.

Den fra Kronborgs overgivelse bekendte Poul Beenfeldt, der blev barnløs 1675, kaldte sine tvende brodersønner Claus Beenfeldt og Christopher Poul Beenfeldt til sig og efterlod dem sin formue, da han døde 1676. Brødrene, der var sønner af oberst i hollandsk tjeneste Joachim Beenfeldt og Magdalene Reventlow fra Lübeck, gik begge i dansk krigstjeneste. Christopher Poul Beenfeldt, der ved sin tapperhed tjente sig op fra simpel rytter, blev løjtnant i 2. jyske nationale Regiment 1700. Med denne afdeling deltog han med de danske hjælpetropper i Den Spanske Arvefølgekrig i Holland og Flandern, indtil han 1706 som ritmester blev forsat til 4. jyske Rytterregiment, som han nu fulgte i krigen, og hvorved han 1711 blev major. Et langt sygeleje afbrød hans krigerbane efter et hårdt sår i hovedet, som han fik ved Malplaquet.

Da hans regiment ved hjemkomsten fra Flandern 1714 blev opløst, kom han til Livregiment Ryttere, ved hvilken afdeling han avancerede, til han endelig 1732 blev regimentschef og oberst for 2. søndenfjeldske Dragonregiment, der lå i Frederiksstad i Norge. Året efter fik han brigaders karakter, 1740 blev han generalmajor, 1747 Ridder af Dannebrog og 1749 kommandant i Frederikssten og fik generalløjtnants karakter. Han døde som sådan 5. november 1750 i en meget høj alder, familieoptegnelser angiver endogså, at han var født 1647. Han var ugift og efterlod størstedelen af sin til dels i krigen erhvervede store formue til sin brodersøn, Herman Frederik Beenfeldt.

Kilder 

 

Generalløjtnanter fra Danmark
Kavaleriofficerer fra Danmark
Riddere af Dannebrog (1671-1808)
Danskere i 1600-tallet
Danskere i 1700-tallet
Christopher Poul
Herman Frederik Beenfeldt

Herman Frederik Beenfeldt (20. september 1687 – 24. september 1761 i Jylland) var en dansk officer, far til Frederik Ludvig Christian Beenfeldt.

Han var en søn af Christopher Poul Beenfeldts broder Claus Beenfeldt og Anna Cathrine von Hatten. Ifølge slægtens skik tjente han sig op fra simpel soldat og deltog med de danske hjælpetropper i kampene i
Flandern og Holland. Gentagne gange blev han hårdt såret, således både ved Höchstädt og Ramillies, hvor han fik to heste skudt under sig. Han var dengang adjudant hos brigader Ütterwig, der faldt i slaget. 1709 blev han atter såret ved Malplaquet, fem Beenfeldter siges den dag at have ligget sårede på valpladsen. 1712 blev han ritmester ved Sjællandske nationale Dragonregiment, og samtidig med at have eskadron ved dette regiment var han generaladjudant-løjtnant hos generalmajor Bendix Brockdorff. Han deltog med megen udmærkelse i krigene i Mecklenburg og Pommern og skal især ved Stralsund 1715 have haft lejlighed til at lægge sin dygtighed for dagen. Ved fredens slutning 1720 blev han major og steg i den påfølgende mere fredelige tid efterhånden i vejret. 1729 blev han oberstløjtnant, 1735 oberst og 1749 chef for 5. jyske Rytterregiment, til han 1751 blev generalmajor i rytteriet. 1758 blev han udnævnt til generalløjtnant, kort efter at han samme år var blevet Ridder af Dannebrog. Året efter fik han sin afsked og blev samme år optaget i den danske adel.

Han blev gift 1721 med Marie Elisabeth Pogrell (1687-1734), datter af oberst Henning Mathias Pogrell og Dorthe von Ahnen), der efter sin farbroder arvede Lammehave på Fyn; efter hendes død blev gården i Beenfeldts eje. Han giftede sig igen 1735 med baronesse Ide Dorothea Güldencrone (1713-1745), datter af Jørgen Güldencrone og Viveke født Gersdorff. Han døde 24. september 1761 i Jylland og blev begravet i Herringe Kirke på Fyn.

Kilder 

 

Godsejere fra Danmark
Generalløjtnanter fra Danmark
Kavaleriofficerer fra Danmark
Riddere af Dannebrog (1671-1808)
Danskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Herman Frederik
Tour of Beijing 2013

Tour of Beijing 2013 var den 3. udgave af det kinesiske cykelløb Tour of Beijing. Løbet blev afholdt over fem etaper fra den 16. oktober til 20. oktober 2013 i og omkring landets hovedstad Beijing. Det var det sidste løb ud af 29 i UCI World Tour 2013.

Deltagende hold 
Fordi Tour of Beijing var en del af UCI World Tour, var alle 18 UCI ProTour-hold automatisk inviteret og forpligtet til at sende et hold. Derudover kunne løbsarrangøren ASO invitere et antal hold fra lavere rækker. I 2012 blev det kinesiske hold  inviteret med.

Trøjernes fordeling gennem løbet

Eksterne henvisninger 
 Tour of Beijings officielle hjemmeside 

2013
UCI World Tour 2013
Tour of Hangzhou

Tour of Hangzhou er et kinesiske etapecykelløb der køres i og omkring Hangzhou ved den kinesiske østkyst. Den første planlagte udgave i 2012 blev aflyst, og skulle havde været det sidste løb i UCI World Tour 2012.

I UCI World Tour 2013 er løbet igen blev tilføjet løbslisten, og skal afvikles som det 28 ud af 29 løb i serien, umiddelbart før Tour of Beijing.

Løbet er et partnerskab mellem det internationale forbund UCIs kommercielle selskab Global Cycling Promotion og bystyret i Hangzhou. Den praktiske arrangør er franske ASO, og løbet er en del af UCI World Tour.

Vindere

Referencer 

Cykelløb i Kina
UCI World Tour

UCI World Tour er den bedste internationale serie af landevejscykelløb. I 2020 består serien af 36 cykelløb i Europa, Nordamerika, Australien og Kina. Ved hvert løb er der et pointsystem, så der hvert år kåres en samlet vinder blandt ryttere, hold og lande. I årene 2009 og 2010 hed pointsystemet UCI World Ranking, indtil UCI i 2011 nedlagde UCI ProTour og skabte World Tour.

Status for løb på UCI World Tour (og Verdenskalenderen)  

*Aflyst

Hold 
Nuværende World Tour-hold (pr. 2020)

Vindere

Se også 
 UCI Women's World Tour

Eksterne henvisninger 

 UCI World Tours officielle hjemmeside
Daniel Thrap

Daniel Smith Thrap (født 18. september 1832 i Aker, død 20. marts 1913 i Kristiania) var en norsk præst og forfatter.

Thrap blev student 1851, cand. theol. 1856, var i de følgende 20 år klokker ved Bergens tugthus og personelkapellan ved Domkirken, var derefter i 5 år residerende kapellan på Modum og var til sidst 1880—1903 sognepræst til Petrus Menighed i Kristiania. Fra den flittige forfatters hånd foreligger i Bergens og hovedstadens blade et stort antal avisopsatser, anmeldelser og polemiske indlæg, biografier, populære fremstillinger og videnskabelige afhandlinger i samleværker, ugeblade og tidsskrifter, oversættelser af opbyggelsesskrifter, udgaver af prædikensamlinger med mere. 

Særlig mærkes en række bidrag til Norges kirkehistorie: Hyrdebreve fra bergenske Biskopper (1875), Biskop Schreuders Liv og Virksomhed (1877), Bergenske Kirkeforhold i 17. Aarhundrede (1879), Thomas von Westen og Finnemissionen (1882), Bidrag til den norske Kirkes Historie i 19. Aarhundrede (1. og 2. samling, 1884—90), Fra Biskop P. O. Bugges Haand (1886), Bergens Stifts Biskopper og Præster efter Reformationen. Biografiske Efterretninger samlede af J.F. Lampe (1896), Kristiansands Stifts Præster i 17. Aarhundrede (1899) og W. A. Wexels. Livs- og Tidsbillede (1905).

Kilder 

 

Præster fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Albert Bierstadt

Albert Bierstadt (født 7. januar 1830 i Solingen, død 18. februar 1902 i New York) var en tysk-amerikansk maler.

Bierstadt opholdt sig fra sin tidligste barndom i Nordamerika, dog med en  længere årrækkes afbrydelse, idet han i sin ungdom blev uddannet i Düsseldorf af Karl Friedrich Lessing, Andreas Achenbach og Emanuel Leutze. Hans kunst, der ynder den vilde bjergnatur og ofte fremtræder i kolossal målestok, har vundet anerkendelse i USA; bekendte arbejder bl.a. Sollys og skygge, Storm i bjergene, Yosemitedalen; han har udført to billeder for Kapitoliet i Washington.

Kilde

Eksterne henvisninger 

Malere fra Tyskland
Malere fra USA
Tyskere i 1800-tallet